b'\n_START_ARTICLE_\nCraig Breslow\n_START_SECTION_\nZgodnje \xc5\xbeivljenje\n_START_PARAGRAPH_\nBreslow je judovske veroizpovedi. Metal je \xc5\xbee na dan praznika Jom Kipur med postenjem, in menil:"Biti Jud je te\xc5\xbeko, \xc4\x8de si igralec baseballa \xe2\x80\xa6 vendar posku\xc5\xa1am po svojih mo\xc4\x8deh storiti kar lahko, da spo\xc5\xa1tujem praznike in obi\xc4\x8daje." Njegova star\xc5\xa1a, Abe in Anne Breslow, sta u\xc4\x8ditelja._NEWLINE_Ko je bil star 12 let, so pri njegovi dve leti starej\xc5\xa1i sestri Leslie odkrili pediatri\xc4\x8dnega raka na \xc5\xa1\xc4\x8ditnici."Nekaj tako travmatizirajo\xc4\x8dega kot to ima trajen u\xc4\x8dinek. Potrdilo je moje zanimanje za medicino. Biti zdravnik je zame najprej pomenilo nekaj plemenitega, nato pa nekaj, kar spreminja \xc4\x8dlove\xc5\xa1ka \xc5\xbeivljenja.", je kasneje dejal. Ta izku\xc5\xa1nja ga je vodila k pove\xc4\x8danem zanimanju za molekularno biofiziko in biokemijo in kasneje do ustanovitve dobrodelne fundacije. Leta 2008 je njegova sestra med pri\xc4\x8dakovanjem svojega prvega otroka obele\xc5\xbeila 15 let, odkar je prebolela to hudo bolezen.\n_START_SECTION_\nSrednje\xc5\xa1olska kariera\n_START_PARAGRAPH_\nBreslow je obiskoval srednjo \xc5\xa1olo v mestu Trumbull. \xc5\xa0olo je zaklju\xc4\x8dil leta 1998, poleg baseballa pa je bil odli\xc4\x8den \xc5\xa1e v nogometu in je bil kapetan \xc5\xa1olskih ekip v obetih \xc5\xa1portih med svojim zadnjim letom na \xc5\xa1oli._NEWLINE_Pri baseballu je bil zmagujo\xc4\x8di metalec v finalu Lige mladcev v dr\xc5\xbeavi. Igral je z bodo\xc4\x8dim izborom v drugem krogu ekipe Arizona Diamondbacks po imenu Jamie D\'Antona. V zadnjem letu na \xc5\xa1oli je igral v tekmi najbolj\xc5\xa1ih mladcev na obmo\xc4\x8dju Connecticut/Massachusetts, ki je potekala v Fenway Parku._NEWLINE_Pri nogometu je pomagal svoji srednji \xc5\xa1oli k njihovi prvi zmagi na turnirju v zvezni dr\xc5\xbeavi. Bil je znan po svoji sposobnosti zadevanja iz zelo te\xc5\xbekih kotov in je med najbolj\xc5\xa1imi strelci \xc5\xa1ole vseh \xc4\x8dasov. Prav tako je bil odli\xc4\x8den v razredu. Na svojem testu SAT je dosegel kar 1410 to\xc4\x8dk.\n_START_SECTION_\nUniverzitetna kariera\n_START_PARAGRAPH_\nBreslow je bil kapetan ekipe univerze Yale Bulldogs, ki igrajo v ligi Ivy. V njegovem tretjem letniku je vodil svojo ekipo v zmagah s tremi in dovoljenih tekih z 2,61, kar je bil tretji najbolj\xc5\xa1i rezultat v ligi. Zbral je \xc5\xa1e 66 izlo\xc4\x8ditev v 51,66 menjavah, kar je povpre\xc4\x8dno zadostovalo za 13. mesto v tej kategoriji v dr\xc5\xbeavi. To leto je bil imenovan za enega najbolj\xc5\xa1ih v ligi Ivy. Njegovi nastopi so vklju\xc4\x8devali tekmo z 16 izlo\xc4\x8ditvami z udarci proti ekipi univerze Cornell in tekmo, kjer je ekipi univerze Harvard dovolil le en udarec v polje in ni\xc4\x8d tekov. V svojem zadnjem letu je vodil ligo z 2,56 dovoljenega teka.V letu 2002 ga je revija Jewish Sports Review imenovala med prvo ekipo najbolj\xc5\xa1ih v univerzitetnem baseballu, skupaj z bodo\xc4\x8dima igralcema v ligi MLB Samom Fuldom in Adamom Greenbergom. Leta 2002 je postal diplomant iz molekularne biofizike in biokemije.\n_START_SECTION_\nMilwaukee Brewers\n_START_PARAGRAPH_\nIzbran je bil v 26 krogu nabora lige MLB leta 2002 s strani ekipe Milwaukee Brewers.. Kljub temu, da so ga sprejeli na Medicinski oddelek Univerze v New Yorku, je povabilo zavrnil zaradi njegove "ljubezni do baseballa". Leta 2002 je Breslow bil 5. v ligi Pioner Baseball s 6 zmagami. Poleg tega je zbral \xc5\xa1e 2 poraza, dovolil 1,82 teka v 54,66 menjave v 23 nastopih, 56 izlo\xc4\x8ditev z udarci in 0,218 povpre\xc4\x8djem nasprotnikovih odbijalcev iz rezerve na novinski stopnji v Ogdnu. Leta 2003 je imel povpre\xc4\x8dje 11,33 izlo\xc4\x8ditev v udarci na 9 menjav za ekipo Beloit Snappers na stopnji Single-A (skupno 80 izlo\xc4\x8ditev v 65 menjavah)._NEWLINE_Do leta 2004 je Breslow igral 79 tekem v organizaciji in dosegel stopnjo Class-A v High Desertu. Organizacija ga je nato sezone odpustila, Breslow pa se je prijavil na Medicinski oddelek Univerze v New Yorku. Ta ga je hotela sprejeti le, \xc4\x8de bi dokon\xc4\x8dno prenehal z igranjem baseballa. Breslow tega ni mogel storiti: "Preprosto nisem mogel odnehati. Menil sem, da sem \xc5\xa1e vedno sposoben izlo\xc4\x8devanja odbijalcev.""\n_START_SECTION_\nSeverovzhodna liga\n_START_PARAGRAPH_\nBreslow je sezono 2004 zaklju\xc4\x8dil z metanjem za ekipo New Jersey Jackals v Severovzhodni ligi (Northeast League), ki je neodvisna liga baseballa. Odbijalce je zadr\xc5\xbeal pri odbijalskem povpre\xc4\x8dju 0,204 in dosegel 37 izlo\xc4\x8ditev z udarci v 26,33 menjavah za skupno povpre\xc4\x8dje 12,6 izlo\xc4\x8ditev z udarci na 9 menjav.\n_START_SECTION_\nSan Diego Padres\n_START_PARAGRAPH_\nLeta 2005 je med igranjem na preizkusnem taboru sklenil pogodbo za 1 dolar z ekipo San Diego Padres. Pri njih je bil izvrsten in prejel 1500 ameri\xc5\xa1kih dolarjev po povi\xc5\xa1anju na stopnjo Class AA v Mobile, kjer je odbijalce zadr\xc5\xbeel na povpre\xc4\x8dju 0,212 v 52 menjavah \xc4\x8dez 40 nastopov, dosegel 47 izlo\xc4\x8ditev z udarci z 17 prostimi prehodi na bazo in dovoljenimi 2,75 teka. Na najvi\xc5\xa1jo stopnjo so ga vpoklicali 23. julija 2005. Na njegov prvi dan z ekipo so ga zamenjali z ekipnim nosa\xc4\x8dem kijev.Postal je 24. biv\xc5\xa1i \xc4\x8dlan univerze v Yale, ki je igral v ligi MLB in \xc5\xa1ele prvi po Ronu Darlingu. Sledil mu je \xc5\xa1ele Ryan Lavarnway leta 2011 . Dejal je:"Dokler nisem igral baseballa v ligi MLB, se mi ni niti zdelo, da lahko igram v ligi MLB." Nato je preostanek sezone razdelil med San Diegom, za katerega je v 14 tekmah dovolil 2,20 teka, in njegovi podru\xc5\xbenici na stopnji Triple-A v Portlandu. Decembra tega leta mu niso podalj\xc5\xa1ali pogodbe.\n_START_SECTION_\nBoston Red Sox\n_START_PARAGRAPH_\nJanuarja 2006 ga je organizacija Boston Red Sox sprejela medse kot \xc4\x8dlana njihovih podru\xc5\xbenic na ni\xc5\xbeji stopnji. V tistem letu je Breslow bil imenovan na tekmo vseh zvezd v Mednarodni ligi med igranjem na stopnji Triple-A v Pawtucketu. V 67 menjavah je zbral 7 zmag in poraz, 2,69 dovoljenega teka in je povpre\xc4\x8dno z udarci izlo\xc4\x8dil 10,3 odbijalcev na 9 menjav. Njegovi soigralci so ga imenovali za najvrednej\xc5\xa1ega za njihovo ekipo med metalci. V ligo MLB je bil vpoklican v drugi polovici sezone in tako postal \xc5\xbee \xc4\x8detrti judovski igralec v organizaciji poleg Kevina Youkilisa, Gabea Keplerja in Adama Sterna, ki so tistega leta igrali na najvi\xc5\xa1ji stopnji. V 12 menjavah na najvi\xc5\xa1ji stopnji je dovolil 3,75 teka in zbral 12 izlo\xc4\x8ditev z udarci._NEWLINE_Zunaj igri\xc5\xa1\xc4\x8da je pomagal soigralcu metalcu Joshu Beckettu pri zmagi pri stavi proti lovilcu Dougu Mirabelliju. Breslow je prera\xc4\x8dunal, kolikorat se \xc5\xbeoga za baseball zavrti, ko je vr\xc5\xbeena s hitrostjo 145 kilometrov na uro iz metal\xc4\x8devega gri\xc4\x8da proti doma\xc4\x8di bazi. "Josh je \xc5\xbeelel vedeti, \xc4\x8de lahko izra\xc4\x8dunam, kolikokrat se \xc5\xbeoga zavrti na poti do odbijal\xc4\x8devega kro\xc5\xbenika. Pri tem obstaja veliko spremenljivk, vendar sem vstavil nekaj \xc5\xa1tevilk in pri\xc5\xa1el do nekaj rezultatov za hitro \xc5\xbeogo, oblinarko in drsalca. Je dokaj preprosto, ko to enkrat naredi\xc5\xa1."_NEWLINE_Breslow je bil \xc5\xbee drugo leto zapored imenovan za \xc4\x8dlana ekipe vseh zvezd na stopnji Triple-A v juliju leta 2007 med igranjem za ekipo v Pawtucketu. Na koncu junija je dovoljeval po 1,55 teka, vendar so bile njegove kon\xc4\x8dne \xc5\xa1tevilke tega leta 2 zmagi, 3 porazi, 4,06 dovoljenega teka in 25 prostih prehodov na bazo s 73 izlo\xc4\x8ditvami z udarci v 68 menjavah. Na najvi\xc5\xa1jo stopnjo je bil ponovno vpoklican 1. septembra, vendar ni nastopil in je bil ponovno poslan nazaj v Pawtucket, da naredi prostor za [[Jon Lester|Jona Lesterja].Kasneje je bil dodan na seznam igralcev za kon\xc4\x8dnico, in ima \xc5\xa1ampionski prstan iz Svetovne serije leta 2007, kljub temu, da tisto leto ni vrgel niti meta v ligi MLB .\n_START_SECTION_\nCleveland Indians\n_START_PARAGRAPH_\n23.marca leta 2008 je bil Breslow terjan iz pogojne odpustitve s strani ekipe Cleveland Indians in bil dodan na njihov seznam 40 mo\xc5\xbe. Breslow ni imel ve\xc4\x8d dovoljenj za namestitev v ni\xc5\xbejeliga\xc5\xa1kih podru\xc5\xbenicah, zato ga je organizacija morala obdr\xc5\xbeati na najvi\xc5\xa1ji stopnji zunaj njihovega pripravljalnega tabora, ali pa ga ponovno pogojno odpustiti. Breslow je nato osvojil zadnje mesto na njihovem seznamu 25 mo\xc5\xbe ob za\xc4\x8detku sezone. Takratni upravitelj kluba Eric Wedge je o njem dejal: " Je mo\xc4\x8dan igralec. Rad bi ga uporabljal za 2 menjavi. To je \xc5\xbee po\xc4\x8del-le poglejte na njegove menjave proti nastopom v zadnjih nekaj letih." 23. maja je po nastopanju v devetih tekmah bil poslan v ni\xc5\xbeje podru\xc5\xbenice, \xc5\xa1est dni zatem pa pogojno odpu\xc5\xa1\xc4\x8den.\n_START_SECTION_\nMinnesota Twins\n_START_PARAGRAPH_\n29. maja 2008 je organizacija Minnesota Twins terjala Breslowa po njegovi odpustitvi. V 42 tekmah za Twinse je Breslow dovolil 1,63 teka in dovolil le 24 zadetkov v polje v 38,66 menjave. Levi\xc4\x8darji so proti njemu dosegli odbijalsko povpre\xc4\x8dje le 0,183 s povpre\xc4\x8djem osvojenih dodatnih baz le 0,283, v polo\xc5\xbeajih mo\xc5\xbene re\xc5\xa1itve tekme pa le 0,100 z enakim povpre\xc4\x8djem osvojenih dodatnih baz. V svojih zadnjih 14 nastopih ni dovolil teka. Njegovo skupno povpre\xc4\x8dje dovoljenih tekov v 47 menjavah v letu 2008 (1.91) je bilo deveto najbolj\xc5\xa1e v Ameri\xc5\xa1ki ligi med vsemi metalci z vsaj 40-imi menjavami. Vse odbijalci je zadr\xc5\xbeal na odbijalskem povpre\xc4\x8dju 0,191 s povpre\xc4\x8djem 0,265 osvojenih baz ter 0,299 osvojenih dodatnih baz._NEWLINE_Leta 2009 je med igranjem za ekipo Minnesota Twins levi\xc4\x8darje dr\xc5\xbeal na odbijalskem povpre\xc4\x8dju 0,211, desni\xc4\x8darje pa 0,226, vendar se je bojeval z nadzorom svojih metov v 17 nastopih._NEWLINE_Minnesota Twins so menili, da imajo polovi\xc4\x8dne mo\xc5\xbenosti za ohranitev Breslowa, ko so ga pogojno odpustili v maju leta 2009 za prostor na njihovem seznamu 25 mo\xc5\xbe, na katerem ga je nadomestil levi\xc4\x8dar Sean Henn. Organizacija Oakland Athletics je potrebovala pomo\xc4\x8d za njihove razbremenilce in je terjala Breslowa pred iztekom 72-urnega roka. \xc4\x8ce bi rok zamudili, bi ga Twinsi poslali v njihovo podru\xc5\xbenico na stopnji Triple-A v Rochesterju. "\xc5\xbdeleli smo ga obdr\xc5\xbeati," je rekel Rob Antony, pomo\xc4\x8dnik splo\xc5\xa1nega upravnika kluba."Izgubili smo razbremenilca, brez da bi to hoteli, Bil sem nekako \xc5\xa1okiran, ko so me o tem obvestili", je dejal upravitelj kluba Ron Gardenshire.\n_START_SECTION_\nOakland Athletics\n_START_PARAGRAPH_\nMed iskanjem za izku\xc5\xa1enega levi\xc4\x8darja za njihovo skupino razbremenilcev je ekipa Oakland Athletics Breslowa terjala po njegovi odpustitvi na dan 20. maja 2009. Sode\xc4\x8d po izjavah pomo\xc4\x8dnika splo\xc5\xa1nega upravnika organizacije Davida Forsta so ga posku\xc5\xa1ali pridobiti \xc5\xbee pred tem. " Veselim se prilo\xc5\xbenosti za podrobnej\xc5\xa1o analizo njegovih spretnosti. Je izku\xc5\xa1en levi\xc4\x8dar in je na tej stopnji \xc5\xbee do\xc5\xbeivel nekaj uspeha," je dejal takratni upravitelj ekipe Bob Geren. Za preostanek sezone je bil klju\xc4\x8dni levi\xc4\x8darski razbremenitelj v organizaciji._NEWLINE_Leta 2009 je bil drugi v Ameri\xc5\xa1ki ligi v nastopih (zbral jih je 77). Odbijalce je dr\xc5\xbeal na odbijalskem povpre\xc4\x8dju 0,143, ko so bili tekalci v polo\xc5\xbeaju za osvojitev teka. Vse odbijalce je dr\xc5\xbeal na povpre\xc4\x8dju 0,197, in ji dovolil osvajanje baz le v 28,9 odstotka primerov._NEWLINE_\xc5\xa0e naprej pa je svoje soigralce o\xc4\x8daral s svojo bistrostjo. "Breslow ve vse," je dejal levi\xc4\x8dar Oaklanda Dallas Braden. "Zares si \xc5\xbeelim postati Craig Breslow, ko odrastem."_NEWLINE_Ko so ga leta 2010 vpra\xc5\xa1ali, \xc4\x8de je za njegovo \xc5\xa1tevilko dresa kak\xc5\xa1na zgodba, je odgovoril: " Ko si enkrat s toliko razli\xc4\x8dnimi klubi \xc4\x8dez obdobje 5 let in pol, te \xc5\xa1tevilka dresa ve\xc4\x8d res ne zanima."_NEWLINE_Bil je drugi v Ameri\xc5\xa1ki ligi v nastopih leta 2010 \xc5\xbee drugo zaporedno leto. Skupaj jih je zbral 75 . Odbijalce je dr\xc5\xbeal na povpre\xc4\x8dju 0, 194 in povpre\xc4\x8dju 0,272, kar se ti\xc4\x8de doseganja baz. Le 7 od 33 tekalcev, ki jih je podedoval od predhodnih metalcev, je pri\xc5\xa1lo do doma\xc4\x8de baze._NEWLINE_Njegovih 71 izlo\xc4\x8ditev z udarci je bilo najve\xc4\x8d, ki jih je kdajkoli dosegel levi\xc4\x8darski razbremenilec v zgodovini ekipe Oakland Athletics . Kon\xc4\x8dal je z 74,66 menjavami, najve\xc4\x8d v njegovi karieri. Imenovan je bil za najvrednej\xc5\xa1ega judovskega metalca s strani judovskih kolegov v ligi MLB, Ryan Braun pa je nagrado dobil med igralci v polju._NEWLINE_V letu 2011 je zbral 2 poraza z 3,79 dovoljenega teka v 67 tekmah, v katerih je metal v 59,1 menjavah.\n_START_SECTION_\nArizona Diamondbacks\n_START_PARAGRAPH_\n9. decembra 2011 je bil Breslow skupaj z Trevorjem Cahillom poslan k ekipi Arizona Diamondbacks za Ryana Cooka, Jarroda Parkerja, in Collina Cowgilla._NEWLINE_Ker je bil Breslow zadnji igralec Arizone, ki je imel mo\xc5\xbenost za arbitra\xc5\xbeo, vendar pa je \xc5\xa1e imel s klubom veljavno pogodbo, se je arbitra\xc5\xbee izognil in je sklenil pogodbo za 1,795 miljona ameri\xc5\xa1kih dolarjev, 395,000 dolarjev ve\xc4\x8d kot leta 2011.\n_START_SECTION_\nBoston Red Sox\n_START_PARAGRAPH_\n31. julija 2012 se je Breslow v zameno za Scotta Podsednika in Matta Albersa vrnil v Boston.\n_START_SECTION_\nIgralski profil\n_START_PARAGRAPH_\nBreslowa hitra \xc5\xbeoga dose\xc5\xbee hitrosti do pribli\xc5\xbeno 147 kilometrov na uro. Uporablja \xc5\xa1e solidno oblinarko, ki jo me\xc4\x8de preko roke s hitrostmi med 112-120 kilometrov na uro, nadpovpre\xc4\x8den spremenljivec in drsalec, ki dose\xc5\xbee do 125 kilometrov na uro. Svojemu repertoarju je dodal \xc5\xa1e vrezano hitro \xc5\xbeogo. Njegova sposobnost nepredvidljive uporabe me\xc5\xa1anice svojih razli\xc4\x8dnih metov ga dela u\xc4\x8dinkovitega.\n_START_SECTION_\nDobrodelne dejavnosti\n_START_PARAGRAPH_\nLeta 2008 je Breslow ustanovil nedobi\xc4\x8dkonosno dobrodelno organizacija po imenu Strike 3 Foundation. Ta se trudi za obve\xc5\xa1\xc4\x8danje, spodbuja podporo in zbira prispevke za raziskave o pediatri\xc4\x8dnem raku. Organizacija aktivno sodeluje z Otro\xc5\xa1ko bolni\xc5\xa1nico Yale-New Haven, kateri je darovala 500,000 ameri\xc5\xa1kih dolarjev za podporo pri njihovem programu pediatri\xc4\x8dnega presajanja kostnih mozgov, Otro\xc5\xa1kim medicinskim centrom v Connecticutu, Ameri\xc5\xa1ko dru\xc5\xbebo klini\xc4\x8dne onkologije ter Otro\xc5\xa1ko bolni\xc5\xa1nico v Philadelphii. V Connecticutu in med pomladnim uigravanjem Breslow tudi gosti letne gala plese in druge dobrodelne dogodke. Na prvih dveh je zbral ve\xc4\x8d kot 185,000$.\n_START_SECTION_\nV medijih\n_START_PARAGRAPH_\nBreslowova univerzitetna kariera in njegovo prvo leto z organizacijo Milwaukee Brewers so delno obravnavane v knjigi Odd Man Out: A Year on the Mound with a Minor League Misfit avtorja Matta McCarthyja. McCarthy in Breslow sta bila prijatelja in soigralca na Yaleu, nato pa rivala na razli\xc4\x8dnih ekipah v ligi Pioneer v sezoni 2001\xe2\x80\x932002 . Prav tako je igral v parodiji videa Rexa Ryana o no\xc5\xbenem feti\xc5\xa1u, ki je naslovljen "ihaveprettylefthand".'